CELEX: 32019D1254
Language: da
Date: 2019-07-22 00:00:00
Title: Kommissionens gennemførelsesafgørelse (EU) 2019/1254 af 22. juli 2019 om harmoniserede standarder om sikkerhedskrav til legetøj, der er udarbejdet til støtte for Europa-Parlamentets og Rådets direktiv 2009/48/EF

23.7.2019   
               
               
                  DA
               
               
                  Den Europæiske Unions Tidende
               
               
                  L 195/43
               
            
         KOMMISSIONENS GENNEMFØRELSESAFGØRELSE (EU) 2019/1254
         af 22. juli 2019
         om harmoniserede standarder om sikkerhedskrav til legetøj, der er udarbejdet til støtte for Europa-Parlamentets og Rådets direktiv 2009/48/EF
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 13 i Europa-Parlamentets og Rådets direktiv 2009/48/EF (2), formodes legetøj, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende at være i overensstemmelse med de krav, der er omfattet af disse standarder eller dele deraf, jf. artikel 10 og bilag II til nævnte direktiv.
                  
               
                     (2)
                  
                  
                     Ved brev M/445 af 9. juli 2009 anmodede Kommissionen Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) om at udarbejde nye harmoniserede standarder og revidere eksisterende harmoniserede standarder til støtte for direktiv 2009/48/EF. I del I, punkt 11 i bilag II til direktiv 2009/48/EF er der fastsat specifikke sikkerhedskrav til aktivitetslegetøj.
                  
               
                     (3)
                  
                  
                     Trampoliner er legetøj til privat brug, hvor støttekonstruktionen forbliver stationær, mens aktiviteten finder sted, og som primært er beregnet til, at børn kan hoppe på dem. Trampoliner er derfor aktivitetslegetøj som defineret i artikel 3, nr. 21), i direktiv 2009/48/EF.
                  
               
                     (4)
                  
                  
                     På baggrund af anmodning M/445 af 9. juli 2009 reviderede CEN den harmoniserede standard DS/EN 71-14:2014+A1:2017 om trampoliner til privat brug, hvis reference er blevet offentliggjort i Den Europæiske Unions Tidende (3), med henblik på også at garantere sikkerheden af nedgravede trampoliner, som i stigende grad markedsføres. Dette resulterede i vedtagelsen af den harmoniserede standard DS/EN 71-14:2018 om trampoliner til privat brug.
                  
               
                     (5)
                  
                  
                     Kommissionen har sammen med CEN vurderet om den harmoniserede standard DS/EN 71-14:2018 om trampoliner til privat brug, der er udarbejdet af CEN, er i overensstemmelse med anmodningen M/445 af 9. juli 2009.
                  
               
                     (6)
                  
                  
                     Den harmoniserede standard DS/EN 71-14:2018 opfylder de krav, som det er hensigten, at den skal dække, og som er fastsat i direktiv 2009/48/EF. Det er derfor hensigtsmæssigt at offentliggøre referencen til den nævnte standard i Den Europæiske Unions Tidende.
                  
               
                     (7)
                  
                  
                     Den harmoniserede standard DS/EN 71-14:2018 erstatter den harmoniserede standard DS/EN 71-14:2014+A1:2017. Det er derfor nødvendigt at tilbagetrække referencen til den nævnte standard i Den Europæiske Unions Tidende. Med henblik på at give legetøjsfabrikanter tilstrækkelig tid til at tilpasse deres produkter til de reviderede specifikationer i den harmoniserede standard DS/EN 71-14:2018, er det nødvendigt at udskyde tilbagetrækningen af referencen til den harmoniserede standard DS/EN 71-14: 2014 + A1: 2017.
                  
               
                     (8)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen til en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Referencen til den harmoniserede standard om sikkerhedskrav til legetøj, der er udarbejdet til støtte for direktiv 2009/48/EF og opført i bilag I til nærværende afgørelse, offentliggøres hermed i Den Europæiske Unions Tidende.
         
         
            Artikel 2
            Referencen til den harmoniserede standard om sikkerhedskrav til legetøj, der er udarbejdet til støtte for direktiv 2009/48/EF og opført i bilag II til nærværende afgørelse, trækkes hermed tilbage fra Den Europæiske Unions Tidende på datoen anført i bilaget.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 22. juli 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  (EUT L 316 af 14.11.2012, s. 12).
         
            (2)  Europa-Parlamentets og Rådets direktiv 2009/48/EF af 18. juni 2009 om sikkerhedskrav til legetøj (EUT L 170 af 30.6.2009, s. 1).
         
            (3)  EUT C 282 af 10.8.2018, s. 3.
      
      
         
            BILAG I
            
                        Nr.
                     
                     
                        Reference til standarden
                     
                  
                        1.
                     
                     
                        DS/EN 71-14:2018 Legetøj — Sikkerhedskrav — Del 14: Trampoliner til privat brug
                     
                  
      
      
         
            BILAG II
            
                        Nr.
                     
                     
                        Reference til standarden
                     
                     
                        Dato for tilbagetrækning
                     
                  
                        1.
                     
                     
                        DS/EN 71-14:2014+A1:2017 Legetøj — Sikkerhedskrav — Del 14: Trampoliner til privat brug
                     
                     
                        22. januar 2020